**MUNICIPIUL CURTEA DE ARGES**

### **CONSILIUL LOCAL**

##### 

##### **HOTARARE nr. 44 / 2015**

**pentru aprobarea modalitatii de pasunat in perioada 1 iunie-30 septembrie 2015**

**pe pasunea alpina “Podul Giurgiului – Deal”**

Consiliul Local al Municipiului Curtea de Arges;

Avand in vedere:

-Sentinta penala nr. 245 pronuntata de Judecatoria Curtea de Arges la data de 14 noiembrie 2013, asa cum a ramas definitiva prin Decizia Curtii de Apel Pitesti din data de 19 martie 2015, prin care desfiinteaza total Contractul de arendare nr. 6706/26.04.2007, contract care privea pasunea alpina “Podul Giurgiului – Deal”;

-Referatul Compartimentului agricol nr. 9914 / 21.04.2015;

-Prevederile art. 9 alin. 3 din O.U.G. nr. 34/2013 potrivit carora consiliile locale pot dispune cu privire la initierea procedurii de concesionare sau inchiriere a pajistilor pana la data de 1 martie a fiecarui an;

-Obligativitatea punerii in valoare a pajistilor si folosirea eficienta a acestora;

-Dispozitiile art. 30 alin. 1 lit. c din Legea nr. 24/2000 privind normele de tehnica legislativa la redactarea actelor normative;

-Avizele date de Comisia economica si de Comisia juridica;

In temeiul art. 45 alin. 3 din Legea 215/2001

**hotaraste :**

**Art. 1:** In anul 2015 pasunatul pe pasunea alpina “Podul Giurgiului – Deal” cu o suprafata pasunabila de 240 ha si o incarcatura de 1584 ovine adulte se va face prin invoire in baza cererilor individuale formulate de crescatorii de animale, persoane fizice sau juridice, avand animalele inscrise in Registrul National al Exploatatiilor.

Dovada inscrierii animalelor in RNE se va face cu adeverinta eliberata de detinatorul registrului.

Pot fi admise la pasunat numai animalele crescatorilor cu domiciliul sau sediul in municipiul Curtea de Arges si numai dupa plata taxelor de pasunat.

**Art. 2:** Crescatorii admisi la pasunat, detinand majoritatea animalelor, vor desemna un administrator al pasunii care va avea o experienta in administrarea pajistilor alpine de cel putin cinci ani.

Administratorul va avea obligatiile prevazute de lege pentru concesionar sau chirias si va reprezenta crescatorii in raporturile cu autoritatile publice locale si cu alte autoritati sau institutii publice precum si cu persoanele fizice sau juridice.

**Art. 3:** Prezenta hotarare se completeaza cu prevederile Hotararii nr. 33/2015 pentru aprobarea taxelor de pasunat in anul 2015.

Contrasemneaza

**Presedinte de sedinta Secretar Municipiu**

JUBLEANU GABRIEL CHIRCA RADU

*Curtea de Arges – 28 aprilie 2015*